CELEX: 32014R1013
Language: fi
Date: 2014-09-26 00:00:00
Title: Neuvoston täytäntöönpanoasetus (EU) N:o 1013/2014, annettu 26 päivänä syyskuuta 2014 , Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta

27.9.2014   
            
            
               FI
            
            
               Euroopan unionin virallinen lehti
            
            
               L 283/9
            
         NEUVOSTON TÄYTÄNTÖÖNPANOASETUS (EU) N:o 1013/2014,
   annettu 26 päivänä syyskuuta 2014,
   Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta 18 päivänä tammikuuta 2012 annetun neuvoston asetuksen (EU) N:o 36/2012 (1) ja erityisesti sen 32 artiklan 1 kohdan,
   sekä katsoo seuraavaa:
   
               (1)
            
            
               Neuvosto hyväksyi 18 päivänä tammikuuta 2012 asetuksen (EU) N:o 36/2012.
            
         
               (2)
            
            
               Euroopan unionin tuomioistuin kumosi 16 päivänä heinäkuuta 2014 asiassa T-572/11 antamallaan tuomiolla neuvoston päätöksen sisällyttää Samir Hassan asetuksen (EU) N:o 36/2012 liitteessä II olevaan luetteloon henkilöistä ja yhteisöistä, joihin kohdistetaan rajoittavia toimenpiteitä.
            
         
               (3)
            
            
               Samir Hassan olisi uusin perustein merkittävä uudelleen asetuksen (EU) N:o 36/2012 liitteessä II olevaan luetteloon henkilöistä ja yhteisöistä, joihin kohdistetaan rajoittavia toimenpiteitä.
            
         
               (4)
            
            
               Lisäksi kahteen asetuksen (EU) N:o 36/2012 liitteessä II olevassa luettelossa olevaan yhteisöön liittyvät tiedot olisi saatettava ajan tasalle.
            
         
               (5)
            
            
               Asetus (EU) N:o 36/2012 olisi näin ollen muutettava,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 36/2012 liite II tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä syyskuuta 2014.
      
         
            Neuvoston puolesta
         
         
            Puheenjohtaja
         
         S. GOZI
      
   
   
      (1)  EUVL L 16, 19.1.2012, s. 1.
   
      LIITE
      
                  1.
               
               
                  Lisätään seuraava henkilö asetuksen (EU) N:o 36/2012 liitteessä II olevassa A kohdassa olevaan luonnollisia henkilöitä ja oikeushenkilöitä koskevaan luetteloon:
                  
                               
                           
                           
                              Nimi
                           
                           
                              Tunniste-tiedot
                           
                           
                              Perusteet
                           
                           
                              Luetteloon merkitsemisen päivämäärä
                           
                        
                              ”48.
                           
                           Samir (
                                 ) Hassan (
                                 )
                           
                               
                           
                           
                              Samir Hassan on merkittävä liikemies, joka on lähellä Syyrian hallinnon keskeisiä henkilöitä, kuten Rami Makhloufia ja Issam Anboubaa; ollut maaliskuusta 2014 lähtien kahdenvälisten yritysneuvostojen Venäjästä vastaava varapuheenjohtaja talousministeri Khodr Orfalin nimitettyä hänet tähän tehtävään. Lisäksi hän tukee hallinnon sotatoimia käteislahjoituksilla. Näin ollen Samir Hassan on lähellä hallinnosta hyötyviä tai sitä tukevia henkilöitä sekä tukee Syyrian hallintoa ja hyötyy siitä.
                           
                           
                              27.9.2014”
                           
                        
            
                  2.
               
               
                  Korvataan asetuksen (EU) N:o 36/2012 liitteessä II olevassa B kohdassa olevat alla lueteltuja yhteisöjä koskevat kohdat seuraavasti:
                  
                               
                           
                           
                              Nimi
                           
                           
                              Tunnistetiedot
                           
                           
                              Perusteet
                           
                           
                              Luetteloon merkitsemisen päivämäärä
                           
                        
                              ”54.
                           
                           
                              Overseas Petroleum Trading
                              alias Overseas Petroleum Trading SAL (Off-Shore)
                              alias Overseas Petroleum Company
                           
                           
                              Dunant Street, Snoubra Sector, Beirut, Lebanon
                           
                           
                              Tukee Syyrian hallintoa ja hyötyy siitä järjestämällä peiteltyjä öljykuljetuksia Syyrian hallinnolle.
                           
                           
                              23.7.2014
                           
                        
                              55.
                           
                           
                              Tri Ocean Trading alias Tri-Ocean Energy
                           
                           
                              35b Saray El Maadi Tower, Corniche El Nile, Cairo, Egypt, Postal Code 11431, P.O. Box: 1313 Maadi
                           
                           
                              Tukee Syyrian hallintoa ja hyötyy siitä järjestämällä peiteltyjä öljykuljetuksia Syyrian hallinnolle.
                           
                           
                              23.7.2014”